**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  5 – 9 – 2024

 **ΑΜΑΡΟΥΣΙΟΥ Αρ. Πρ.:** 226

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΠΑΡΑΣΚΕΥΗ 6 – 9 – 2024 ΣΤΙΣ 13:00**

**ΚΙΝΗΤΟΠΟΙΗΣΗ – ΠΑΡΑΣΤΑΣΗ ΔΙΑΜΑΡΤΥΡΙΑΣ ΤΩΝ Δ. Σ. ΤΩΝ Σ. Ε. Π. Ε. ΑΜΑΡΟΥΣΙΟΥ & «Γ. ΣΕΦΕΡΗΣ»**

**στη Δ/νση Π. Ε. Β΄ Αθήνας**

**ΚΑΤΑΘΕΤΟΥΜΕ ΤΙΣ ΑΙΤΗΣΕΙΣ ΜΟΝΙΜΟΠΟΙΗΣΗΣ ΤΩΝ ΝΕΟΔΙΟΡΙΣΤΩΝ ΕΚΠΑΙΔΕΥΤΙΚΩΝ ΤΟΥ 2020 – 2021 ΜΕΛΩΝ ΤΩΝ ΣΩΜΑΤΕΙΩΝ ΜΑΣ ΠΟΥ ΣΥΜΜΕΤΕΧΟΥΝ ΣΤΗΝ ΑΠΕΡΓΙΑ – ΑΠΟΧΗ ΤΗΣ Δ.Ο.Ε.**

Συναδέλφισσες και συνάδελφοι,

 **η μάχη ενάντια στην εφαρμογή της αντιεκπαιδευτικής αξιολόγησης των νόμων 4692/2020 και 4823/2021 μαίνεται.** Παρά τις διώξεις, τον αυταρχισμό, τις πιέσεις, την παραπληροφόρηση, οι νεοδιόριστες και οι νεοδιόριστοι εκπαιδευτικοί κρατάνε ψηλά τη σημαία του αγώνα και επιμένουν στην απεργία – αποχή. Στο πλαίσιο των αποφάσεων του Δ. Σ. της Δ. Ο. Ε. για καταθέσεις μαζικών αιτήσεων – προσφυγών για την μονιμοποίηση των νεοδιόριστων εκπαιδευτικών που συμμετέχουν στην Απεργία – Αποχή της Δ.Ο.Ε., η συγκέντρωση στοιχείων συνεχίζεται και ήδη ο αριθμός των νεοδιόριστων του 2020 και του 2021, που έχουν καταθέσει τα στοιχεία τους στους Συλλόγους Εκπ/κών Π. Ε. έχει φτάσει τους 1768, γεγονός που αποδεικνύει τη μαζική συμμετοχή στην απεργία – αποχή και εξηγεί τον πανικό των κυβερνητικών επιτελείων.

**Την Παρασκευή 6 – 9 – 2024 στις 13:00 τα Δ. Σ. των Σ. Ε. Π. Ε. Αμαρουσίου & «Γ. Σεφέρης» θα καταθέσουν τις ομαδικές αιτήσεις μονιμοποίησης των νεοδιόριστων εκπαιδευτικών – μελών τους των ετών 2020 & 2021 στο πλαίσιο της υλοποίησης των αποφάσεων του Δ. Σ. της Δ. Ο. Ε.**

**Καλούμε τα μέλη του σωματείου μας να συμμετέχουν μαζικά στην κινητοποίηση – παράσταση διαμαρτυρίας της Παρασκευής 6 – 9 – 2024 στις 13:00 στην έδρα της Διεύθυνσης Π. Ε. Β΄ Αθήνας (Λ. Κηφισιάς 18 & Γκύζη – Μαρούσι).**

**ΔΙΕΚΔΙΚΟΥΜΕ:**

* **την άμεση μονιμοποίηση όλων των νεοδιόριστων εκπαιδευτικών που συμμετέχουν στην απεργία – αποχή από την ατομική αξιολόγηση της Δ. Ο. Ε. στη βάση της πρόσφατης δικαστικής απόφασης του Διοικητικού Εφετείου Αθηνών,**
* **την ανάκληση όλων των συμπτύξεων – συγχωνεύσεων τμημάτων των Δημοτικών Σχολείων & Νηπιαγωγείων της Δ/νσης Π. Ε. Β΄ Αθήνας μετά από τις πρόσφατες αποφάσεις της Περιφερειακής Δ/νσης Πρ. & Δευτ. Εκπ/σης Αττικής και της Δ/νσης Π. Ε. Β΄ Αθήνας,**
* **την εμφάνιση και ανακοίνωση όλων των οργανικών και λειτουργικών κενών εκπαιδευτικών όλων των ειδικοτήτων της Δ/νσης Π. Ε. Β΄ Αθήνας και την άμεση κάλυψή τους με εκπαιδευτικό προσωπικό (μόνιμους & αναπληρωτές),**
* **την άμεση κάλυψη όλων των κενών σε εκπαιδευτικούς παράλληλης στήριξης (1 μαθητής – 1 εκπαιδευτικός),**
* **διαφάνεια και νομιμότητα στην τοποθέτηση όλων των εκπαιδευτικών της Β΄ Δ/νσης Π. Ε. Αθήνας (νεοδιόριστων – αποσπασμένων – αναπληρωτών),**
* **15 παιδιά στο τμήμα (για Δημοτικό Σχολείο & Νηπιαγωγείο).**

